rlitschk/wikidir huggingface dataset:
Eliza Doolittle (* 15. April 1988 in Westminster, London; eegentlich Eliza Sophie Caird) is en brittisch Singer-Songwriterin un ehmalge Kinnerdorstellerin. Hör Künstlernaam betreckt sück up de Figur vun dat arm Blöömdeern ut dat Schauspeel Pygmalion vun George Bernard Shaw. Caird wurr as Dochter vun den Theaterdirekter John Caird un de Singerin Frances Ruffelle boren. Se hett in’ Noorden vun London de Channing School for Girls in Highgate Village besöcht. Eerst Bühnenuptreden harr se bi de Royal Shakespeare Company in de Adaptionen vun de Musicals Les Miserables (1996) un The Secret Garden (2000). En’’ November 2009 hett se ünner den Titel Eliza Doolittle en eerst EP verapenlicht. In’ April 2010 keem hör Debütsingle Skinny Genes herut, mit de se in de Top 30 vun de britisch Charts keem. De Upnahm wurr todem in en Werbespot vun dat britisch Kleedaschhannelsünnernehmen very.co.uk. insett. An’ 12. Juli 2010 keem hör eerst Album rut. Alben 2010: Eliza Doolittle EPs 2009: Eliza Doolittle Singles 2010: Skinny Genes 2010: Pack Up 2010: Rollerblades Offiziell Websteed
Gerald „Gerry“ Rafferty (* 16. April 1947 in Paisley, Schottland; † 4. Januar 2011 in Poole) weer en britisch Folk-Rock-Singer-Songwriter. As sien gröttste musikalisch Stärke wurr sien Gespör för Melodien würdigt. Sien bekanntest Kompositschoon Baker Street (1978) hett hüm weltberühmt un vermögend makt, wiel dat Leed ok hüüd noch völ in’t Radio speelt wurrd. Vör „Baker Street“ harr he mit sein Früend Jo Egan all de Musikgrupp Stealers Wheel grünnd un ok gooden Spood harrt. Immerhin harrn se in dat Johr 1973 en Top-Ten-Hit mit Stuck in the Middle with You, Kompilationen 1974: Gerry Rafferty Revisited – Transatlantic 1978: Gerry Rafferty – Visa 1989: Right Down the Line: The Best of Gerry Rafferty – EMI 1995: On a Wing and a Prayer (eenig Songs tosommen mit Joe Egan) – Polydor 1995: Collection – Castle 1995: One More Dream: The Very Best of Gerry Rafferty – Polygram TV 1997: Clowns to the Left, Jokers to the Right: … – Raven 1997: Best of Gerry Rafferty – EMI 2006: The Best of 1970–1982: Days Gone Down – Raven 2007: City to City/Night Owl – Collectables Mit The Humblebums 1969: First Collection of Merry Melodies 1969: The New Humblebums 1970: Open Up the
George Whiteside Hillyard (* 6. Februar 1864 in Hanwell, Middlesex; † 24. März 1943 in Pulborough, Sussex) weer en britsch Tennisspeler. He weer de Ehemann vun Blanche Bingley, de mehrfak dat Turnier vun Wimbledon wunn hett. Sien gröttste Erfolg weer de Gewinn vun de Goldmedaille in de Düppelkonkurrenz bi de Olympisch Sömmerspelen 1908, de in London stattfunnen, tosommen mit Reginald Doherty. George Hillyard in de Datenbank vun Sports-Reference.com (engelsch)
Michael Palme (* 1943 in Prag; † 10. Februar 2010 in Wiesbaden) weer en düütsch Sportjournalist. Palme keem 1963 to dat ZDF un hett van 1978 bit to sein Utscheeden 2004 in verscheeden Funktionen för de Hööftredaktion Sport arbeit. He nehm as Moderator, Reporter, Interviewer un Kommentator tüschen 1978 un 2004 an all Olympisch Sommerspelen as ok Football-Weltmeesterschapen un –Europameisterschapen deel. Palme weer tüschendör ok Baas vun de ZDF-Redaktion Der Sportspiegel. Nahdem he 2004 pensioneert weer, is he to de Pay-TV-Sender Premiere wesselt. För sien Berichterstattung vun de Olympisch Sömmerspelen 2000 in Sydney wurr he mit de Sülvern Kugel vun dat Nationalen Olympischen Komitees Deutschlands (NOK) uttekend. Palme is mit 66 Joren nah en Slaganfall in Wiesbaden storven.
De Erdélyi Kopó (Transsylvanischer Laufhund, Ungarische Bracke) is en vun de FCI (Nr. 241, Gr. 6, Sek. 1) anerkannt Hunnenrass ut Ungarn. De Erdélyi Kopó is en an dat Klima un de Region anpasst, bannig old Hunnenrass. Besünners beliebt weern Bracken in’t Middelöller. To Anfang vun dat 20. Johrhunnert weer de Rass so good as utrott. Mit verbleeven Resten wurr de Tucht 1968 offiziell weer upnommen. Intüschen is he in Ungarn un Rumänien (as Copoi Ardelenesc) nich mehr selten. De Loophund ut de Karpaten wurrd bit 65 cm groot un mindst 25 kg swoor. De ganz Körper, ok de ünnere Deel vun den Buuk, is mit kört, dicht, liek, good an den Körper anliggend groff Hoor bedeckt. De Grundfaarv vun den Huushund is swaart mit loh an’ Fang un an de Lööpen. De Ruut is swaart un wurrd bi Erregung över de Rüüchlien dragen, licht upwärts bagen. De hangend, middelhooch ansett Ohren liggen ahn Falten eng an de Backen an, nah vörn leggt, bedeckt se meest nich de Oogen. De Hund gellt as anhänglich un früendlich in’t Wesen. Erdélyi Kopó. Mehr Biller, Videos oder Audiodateien to’t Thema gifft dat bi Wikimedia Commons. Vörlaag:FCI-Link
Jakob Eckert (* 19. September 1916 in Worms-Rheindürkheim; † 5. Juni 1940) weer en düütsch Footballspeler. He speel in sien Vereenskarriere för Wormatia Worms, mit de he Enn‘ vun de 1930er Johren dreemal Süüdwestdüütsch Meester wurr. He weer neben Josef "Seppl" Fath und Willi Winkler en vun de Stars vun de Mannschap. Sien woll bekanntst Speel hett Eckert an‘ 29. Januar 1939 makt, as he tegen Eintracht Frankfurt all dree Doren to’n 3:2-Sieg schaten hett. An‘ 2. Mai 1937 absolveer he tegen de Swiezer Footballnatschonalmannschap sien eenzig Länderspeel för Düütschland, wat de Düütschen mit 1:0 wunnen hebbt. In‘ 2. Weltkrieg is Jakob Eckert as Suldat storven.
Peter Taugwalder (* 5. Mai 1820 in Zermatt; † 11. Juli 1888 an’ Schwarzsee, Zermatt) weer en Swiezer Bargstieger un Bargführer. Peter Taugwalder harr twee Söhns, Peter un Joseph Taugwalder. Sien Platz in de Historie vun de Bargstieger funn he mit de Eerstbestiegen vun den Matterhorn dör Edward Whymper, de he ünnerstütten dee. An’ 14. Juli 1865 keemen Whymper un sien Landslüüd Lord Francis Douglas, Reverend Charles Hudson un Robert Hadow över den Hörnligrat vun Zermatt ut to den Tipp vun de Barg. Ünnerstütt wurrn se dorbi vun de Bargführers Michel Croz, Peter Taugwalder un de sien glieknaamig Söhn. Bi’d Rünnergahn sünd denn aber veer van de Lüüd an de Noordwand to Dood kommen. Hadow is utrutscht un up Croz fallen un denn hebbt de beid Douglas un Hudson ok noch mitreeten. De annern wulln de mit Tau noch fasthollen, aber dorbi is dat Tau reeten. Edward Whymper, Vader un Söhn Taugwalder sünd heel weer nah Zermatt torüch kommen. De so nömmt Golden Johren van' Alpinismus weern dormit denn ok vörbi. Dit Drama an de Barg is denn ok Mal verfilmt wurrn. Eerstbestiegen vun den Matterhorn
Hermann Max Pechstein (* 31. Dezember 1881 in Zwickau; † 29. Juni 1955 in West-Berlin) weer en düütsch Maler, Grafiker un tietwies Liddmaat vun de Künstlervereenigung „Brücke“. Pechstein weer en Vertreder vun de düütschen Expressionismus. He hett vör allen Figurenbiller, deelwies mit exotisch Motiven vun de Palau-Inseln as ok Landschapen un Stilleven schafft. Pechstein studeer nah en Lehre as Dekorationsmaler in Zwickau (1896–1900) an de Staatlichen Gewerbeschool un 1903–06 as Meesterschöler vun Otto Gussmann an de Kunstakademie in Dresden. All domals hett he Glas- und Wandmaleree as ok Mosaiken för verscheeden Architekten schafft. Nah de Begegnung mit Ernst Ludwig Kirchner un Erich Heckel is he 1906 as eenzig akademisch utbild Maler de Künstlervereenigung „Die Brücke“ bitreden un reis, nahdem he den Sassischen Staatspries 1907 kreegen harr nah Italien un 1907/08 nah Paris. Siet 1908 weer Pechstein in Berlin ansässig. In‘ Winter 1908/09 hett he Lotte (Dööpnaam: Charlotte) Kaprolat (1893–1955) as Modell vun den Bildhauer Georg Kolbe (1877–1947) in de sien Berliner Atelier kennen lernt. Af 1909 bit 1920 is se Pechsteins leevst Modell. Se is u. a. licht doran to erkennen, dat Pechstein hör as en wat füllige, negroide Erscheinung mit wulstig Lippen un utpräägt Traansacken dorstellen dee. Nich blots
Mick Werup (* 16. November 1958 in Hamborg as Jürgen Marvin; † 7. Januar 2011 ok dor) weer en düütsch Schauspeler. Nah den Afsluss an de Schauspeelschool in Hamborg 1981 kreeg he mehrere TV- un Theaterengagements. Besünners bekannt wurr he dör de Rull vun den Chris Drombusch in de TV-Serie Diese Drombuschs. An’ 7. Januar 2011 is Werup dör Suizid storven. Mick Werup in de Internet Movie Database (engelsch) Mitdeelen up www.drombuschs.de; afroopen an’ 10. Januar 2011 "Drombusch"-Star begeht Selbstmord bi web.de; afroopen an’ 10. Januar 2011
Alles Plat is en Internettradiosenner ut de Noordoost-Nedderlannen, mit en Programm kumplett op Neddersassisch, un speelt Musik von Gruppen un Musikers ut Gelderlaand, Oaveriessel, Grönnen un Drenthe. Den Audiostroom, de 24 Stünnen an’n Dag löppt, opstellt hebbt Omroep Gelderland un RTV Oost. Vörstellt hebbt se den Senner an’n 26. März 2010. Websteed von Alles Plat (nedderlandsch)
Heinz Leive (* 15. Juni 1926 in Ossenbrügge; † 14. Januar 1984) weer en plattdüütschen Schriever. Häwwe ick ju dat oll vertellt? (mit Biller van Fritz Wolf) List vun plattdüütschen Schrievers Heinz Leive in de Datenbank Die niederdeutsche Literatur (hoogdüütsch) http://kulturserver-nds.de/home/heinzleive/
Ohm betekent Ohm, de physikaalsche Eenheit vun’n elektrischen Wedderstand, Ohm, en olle düütsche Eenheit för’t Volumen, sünners för Fletigkeiten, Ohm, Stroom in Hessen, de in de Lahn münnt, Ohm, en Maandkrater, en oold Woord för Unkel. Ohm is de Familiennaam von Alexander Ohm-Januschowsky (1855–1917), öösterriekschen Schoolmeester un Schriever, August Ohm (* 1943), düütschen Maler un Teekner, Bernd Ohm (* 1965), düütschen Dreihbookschriever un Översetter, Christian Ohm (1580–1638), düütschen Rechtswetenschopper, Edgar Ohm (1928–2003), düütschen Maler, Ferdinand Ohm (1826–1872), düütschen Koopmann, Gabriele Hiller-Ohm (* 1953), düütsche Politikerin, Georg Ohm (* 1920), düütschen Politiker, Georg Simon Ohm (1789–1854), düütschen Physiker, Heinrich Ohm (* 1923), plattdüütschen Schriever, Jens-Rainer Ohm (* 1956), düütschen Narichtentechniker, Jörg Ohm (1944–2020), düütschen Footballspeler, Liza Ohm (* 20. Johrhunnert), düütsche Synchroonsprekerin un Sängerin, Lotte Ohm (* 1975), düütsche Schauspelersche, Martin Ohm (1792–1872), düütschen Mathematiker, Oskar Ohm (* 19. Johrhunnert), düütschen Footballspeler, Rahel Ohm (* 1962), düütsche Schauspelerin, Rune Ohm (* 1980), däänschen Handballspeler, Tatjana Ohm (* 1969), düütsch-bosnische Feernsehmoderatersche, Thomas Ohm (1892–1962), düütschen Theoloog, Walter Ohm (1915–1997), düütschen Speelbaas, Walter Ohm (* 1958), düütschen Brigaadgeneraal, Werner Ohm (* 1948), düütschen Footballspeler, Wilhelm Ohm (1905–1965), düütschen Maler, Teekner, Bildhauer un Architekt. Kiek ok bi: Öhm. Disse Siet is över en mehrdüdigen
George Howard Herbig (* 2. Januar 1920 in Wheeling, West Virginia; † 12. Oktober 2013 in Honolulu, Hawaii) weer en US-amerikaansch Astronom. He hett en Bachelor of Science vun der University of California, Los Angeles un 1948 sien Doktertitel (Ph.D.) vun de University of California in Berkeley. Sien Dissertationsarbeit beschäftig sück mit T-Tauri-Steerns. De dorto notwendigen Forschungen hett he an dat Lick-Observatorium makt, to de sien Staff he siet 1948 hörrn dee. In de laat 1960er Jahren gung de Steernwacht in de University of California, Santa Cruz, över. Herbig hett dat Shane 3m-Teleskop an dat Lick-Observatorium entworpen. 1988 wessel he to de Universität up Hawaii, wo he immer noch lang arbeit hett. Sien Hööftrebeet weern spektroskopisch Ünnersöken an jung Steerns, Steernformatschonen un interstellar Materien. So funn he ok völ T-Tauri-Steerns. Unafhängig vun Guillermo Haro hett he de Herbig-Haro-Objekte opdeckt. Dorbi hannelt sück dat um Gaswulken, de to jung Steerns hörrn. 1955 Helen-B.-Warner-Pries der American Astronomical Society 1969 Ehrenmedaille vun de Universität Lüttich 1975 Henry Norris Russell Lectureship vun de American Astronomical Society 1980 Bruce Medal 1995 Petrie Prize Lecture vun de kanaadsch astronomisch Vereenigung. Doröver herut wurr de Asteroid Herbig nah hüm nömmt. Websteed vun George Howard Herbig http://www.personal.psu.edu/jtw13/blogs/astrowright/2013/10/george-herbig-19202013.html
Orlando Ramón Agosti Echenique (* 18. Dezember 1924; † 6. Oktober 1997) weer en argentiensch Politiker un Militär. An‘ 1. Januar 1976 wurr he to’n Böverbefehlshaber vun de Luftwaffe in‘ Range vun en Brigadegeneral ernannt. Twee Maand later hett Agosti tegen de Regeeren ünner Isabel Martinez de Peron putscht. He bild tosommen mit Jorge Rafael Videla und Emilio Massera van 1976 bit 1983 de Militärjunta. Nah dat Enn‘ vun de Militärdiktatur wurr he veroordeelt un seet bit 1989 in Haft. Indrag bi www.worldstatesmen.org Nahroop New York Times Nahroop The Washington Post (Utzug)
Ohm is de afleddt SI-Eenheit vun’n elektrischen Wedderstand. Dat Eenheitenteken för dat Ohm is dat grote greeksche Omega Ω. Nöömt is de Eenheit na den düütschen Physiker Georg Simon Ohm, na denn ok dat Ohmsche Gesett nöömt is. Dat Gesett stellt en eenfacken Tosamenhang her twüschen de anliggen Spannung U (mit de Eenheit Volt, V) un den elektrischen Stroom I (Eenheit Ampere, A) för so nöömte Ohmsche Leiders. De Kehrweert vun’n elektrischen Wedderstand warrt as elektrischen Leddweert G betekent un hett de Eenheit Siemens. De Naam Ohm as „praktische Eenheit“ för den elektrischen Wedderstand för 1.000.000.000 cm/s is bi’n 1. internatschonalen Elektrizitätskongress an’n 21. September 1881 fastleggt worrn. To Grunnen liggt dorbi also dat cgs-System, oder nipp un nau dat symmetrische oder Gaußsche cgs-System, dat 1 cm/s as de „fundamentale“ Wedderstandseenheit hett. Üm de Eenheit 1 Ohm ümtosetten, is dorbi en Quecksülversüül mit en fastleggten Dweersnitt bi 0 °C inföhrt worrn. De Booort harr Werner von Siemens 1860 in de Annalen der Physik beschreven. He harr Maten angeven, bi de en Weert vun ruchweg0,944 Ohm rutkummt. Dat weer denn as 1 Siemens oder een Siemens-Eenheit betekent. Siemens hett as Sekundärnormal Sülverwieren maakt un verköfft. Bi den 4. Internatschonalen Elektriker-Kongress, de
Dat Ökumensche Rogate-Klooster Sankt Michael in Berlin hefft se an'n 29. September 2010 gründt; dat is de Dag von Arzengel Michael. De Patron harr den Infall, en Klooster for alle Glovensrichten in Düütschland sien Hooftstadt intorichten. Dat is een Oort von Höpen, wo een ohn Trennen beedn un Eucharistie fiern kann. De Drift, dat to maken, keem von denn lutherschen Augustiner-Broder Franziskus M. Schaar. Dor sind mennig Frünn, de Spennen tohoopkleit, dat düt Wark uk kloorgeit. Ökumenisches Rogate-Kloster Sankt Michael zu Berlin
Joule betekent Joule, en physikaalsche Eenheit för de Arbeit, Energie un de Warmsmengde, JOULE, en Forschungsprogramm vun de EU, Joule, Stadt in Jordanien, Joule, en Maandkrater. Joule is de Familiennaam von Alain Joule (* 1950), franzööschen Musikant un Komponist, James Prescott Joule (1818–1889), brietschen Physiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Franz Jacob (* 9. August 1906 in Hamborg; † 18. September 1944 in‘t Tuchthuus Brannenborg) weer en düütsch kommunistisch Politiker un Wedderstandskämper tegen den Natschonalsozialismus. Jacob weer Maschienslosser vun Berop un is 1920 de SAJ bitreden. 1922 is he to de SPD wesselt un 1925 de KPD bitreden. Af 1928 hett he hööftberoplich för den KPD-Bezirk Wasserkante arbeit un weer siet 1931 ok Liddmaat vun de Bezirksleitung. In‘ April 1932 wurr he för de KPD as jüngst Liddmaat in de Hamborgsch Börgerschap wählt. Midden 1933 wurr he vun de Nazis in Berlin verhaft un bit 1940 in dat KZ Sachsenhausen insperrt. Nahdem he entlaaten wurrn weer, organiseer he 1941 tonächst in Hamborg mit Bernhard Bästlein un Robert Abshagen en kommunistisch Wedderstandsgrupp (Bästlein-Jacob-Abshagen-Grupp), 1943 en wiedere in Berlin (tosommen mit Bästlein un Anton Saefkow). Letztere gull tietwies as Operative Leitung vun de KPD in Düütschland. In April 1944 nehm Adolf Reichwein Kuntakt to Saefkow up un knütt de Verbinnen tüschen KPD un den Verschwörern vun den 20. Juli 1944. Dat keem to en Drapen vun de Kommunisten mit Reichwein un Julius Leber as ok to en wieder Drapen blots mit Reichwein. De Gestapo kreeg dat aber gau spitz un hebbt all
De Eiffeltoorn (frz.: la tour Eiffel [la tuʀ ɛˈfɛl) is en Wohrteken vun de franzöösch Hööftstadt Paris un steiht weltwiet as Symbol för ganz Frankriek. He wurr in de Johren 1887 bit 1889 to dat hunnertjohrig Jubiläum vun de franzöösch Revolution un de ünner dit Motto afhollen Weltutstellung Paris 1889 baut. De Stahlfakwarktoorn is nah sien Erbauer Gustave Eiffel nömmt un steiht an de glieknaamig Avenue Gustave Eiffel in’ Parc du Champ de Mars, direkt an de Stroom Seine. De 10.000 Tünnen swoor Toorn is 300 Meter, wenn man de Feernsehantenn noch mitreken deiht sogor 324 Meter, hooch. De Touristenattraktion wurrd vun mehr as söss Million Personen jedes Johr besöcht. 2002 wurr de insgesamt 200-millionste Besöker empfangen. De Toorn wurr in de Tiet van’ 28. Januar 1887 bit to’n zum 31. März 1889 vun Gustave Eiffels Firma, de Gustave Eiffel & Cie, för de Weltutstellung to dat hunnertjohrig Jubiläum vun de franzöösch Revolution baut. Allerdings weer nich Eiffel, sonnern Stephen Sauvestre de Architekt, de den Toorn in’ Updrag vun den Swiezer Maurice Koechlin konzipeert hett. Koechlin harr tosommen mit sien Kolleg Emile Nouguier de Idee un hett ok de eerst Entwürfe anfertigt. De Baukosten vun de Eiffeltoorn weern exakt 7.739.401
Ben Johnson (* as Benjamin Sinclair Johnson; an’n 30. Dezember 1961 in Falmouth) is en ehmaligen kanaadschen Loopsportler vun jamaikaansche Afstammen. Sien Mudder is 1976 mit ehrn Jungen na Kanada utwannert, üm dat Leven ünner arme Bedingen achter sik to laten. In Kanada is Johnson al fröh mit de Lichtathletik in Kuntakt kamen un haar vör allen in’n 100-Meter-Loop groten Spood. Sünners mit sien Startsprung, den he tomeist mit beide Been un mit veel Kraft maken de, hett he Acht op sik tagen. Dormit hett he sik faken al op de eersten Meters en Vörsprung sekert, den he bit in’t Teel hollen künn. Bekannt worrn is Johnson vör allen dör sien Duellen mit den US-Amerikaner Carl Lewis. Bi de Olympschen Sommerspelen 1984 in Los Angeles harr Lohnson bi’n 100-Meter-Endloop noch dat Nasehn. Man twee Johren later künn he be die Goodwill Games in Moskau sien eersten groten Triumph fiern, as he Lewis mit en Tiet vun 9,95 Sekunnen to’n eersten mol in en wichtig Rennen slahn künn. Ok bi’t Tosamendrapen dorna bi de Lichtathletik-Weltmeesterschop 1987 in Rom hett Johnsen wedder wunnen. He hett dorbi in’n 100-Meter-Endloop den dormoligen Weltrekord mit en Tiet vun 9,83 Sekunnen glieks üm en Teihntel Sekunn
Edmond Halley (* 8. November 1656 in Haggerston bi London; † 14. Januar 1742 in Greenwich) weer en engelsch Astronom, Mathematiker, Kartograph, Eerdphysiker un Meteoroloog. Halley studeer in Oxford Mathematik un Astronomie un kunn all mit 21 Johren en Methode verapenlichen, de Aphelien un Exzentrizitäten vun de Planeten to bestimmen. He reis 1677 nah St. Helena. He kunn as eerst Astronom an’ 7. November 1677 en Merkurtransit vun Anfang bit Enn’ beobachten. He hett doruphenn vörslahn, Merkur- un Venustransits to Bestimmung vun de astronoomsch Eenheit to vermeeten, um de Grött vun dat Sünnsystem to bestimmen. Dissen Vörslag harr tovör all James Gregory in sien Book Optica promota makt, wat Halley höchstwohrschienlich bekannt weer. Wiederhenn hett he dor de Positschonen vun 341 Steerns vun den süüdlichen Himmel vermeeten. 1686 publizeer he de Beobachtungen vun de Passat- un Monsun-Winden, de he up disse Reis sammelt harr. Vun de königlich Akademie der Wissenschaften beupdraagt, deren Sekretär he later wurr, reis Halley nah Danzig, um den wetenschaplichen Striet tüschen Robert Hooke un Johannes Hevelius to schlichten. 1680 bit 1681 bereis Halley Frankriek un Italien hett den Anstött geven för de wetenschplich Tosommenarbeit tüschen de Steernwachten vun Greenwich un Paris. Tüschen Calais un Paris hett
Kurt Zeitzler (* 9. Juni 1895 in Goßmar bi Luckau in Brannenborg; † 25. September 1963 in Hohenaschau in Oberbayern) weer en düütsch Offizier, toletzt Generaloberst un Generalstaffcheff vun’t Heer während den Tweeten Weltkrieg. Kurt Zeitzler stamm ut en Spreewälder Pfarrersfamilie. An’ 23. März 1914 is Zeitzler as Fahnenjunker in dat 4. Döringsche Infanterie-Regiment Nr. 72 intreden. Kört nah Utbröök vun den Eersten Weltkrieg wurr he an’ 24. Dezember 1914 to’n Leutnant befördert. Bi Kriegsenn’ weer he Oberleutnant un Regimentsadjutant. Nahdem he in de Riekswehr övernommen wurrn weer, wurr he in’ Januar 1928 to’n Hauptmann un 1934 to’n Major befördert. In dat sülvig Johr is he to de nee schaffen Panzertrupp wesselt. Af Januar 1937 Oberstleutnant, weer he för twee Johr in de Afdeelen Landsverteidigung vun dat Böverkommando vun de Wehrmacht tätig. To’n Oberst wurr Zeitzler an’ 1. Juni 1939 befördert. Siet September 1939 weer he Chef vun den Generalstaff vun dat XXII. Armeekorps bi de 14. Armee. In disse Funkschoon nehm Zeitzler ok an’ Polenfeldtoog deell. Af März 1940 weer he ünner Generalfeldmarschall Ewald von Kleist Chef vun de Generalstaff vun de Panzergrupp A, mit de he in Frankriek, up den Balkan un in Russland kämpen dee. An’ 18.
Sir Ridley Scott (* 30. November 1937 in South Shields, England) is en britischen Filmspeelbaas un Filmproduzent. Scott gellt vundaag as een vun de bedüdensten Speelbasen mit groot Inwirken. He hett de Vertellorden vun verschedene Genres, as vör allen ok den modernen Hollywood-Actionfilm, bedüden mitprägt. Siene Filmen Alien, Blade Runner, Thelma & Louise un Gladiator weern filmhistoorsch stilbilln. Ok sien Broder Tony Scott is en bekannten Hollywood-Speelbaas. Tosamen bedrieft se siet de 1970er Johren de Produkschoonsfirma för Warffilmen Ridley Scott Associates (RSA) un siet 1995 de Filmprodukschoonsfirma Scott Free Productions. Scott is 2003 vun de britischen Königsche vun wegen sien Verdeensten üm de Kunst to’n Ridder slahn worrn. Sien Söhn Jake un sien Dochter Jordan arbeit ok in’t Filmgewarf. Scott sien Vadder weer Soldat vun Beroop, de bi de Royal Engineers (Kampünnerstüttenstruppen) vun de britischen Armee deent hett. He kreeg em dorüm nich faken to sehn. Na Tieten in Cumbria, Wales un Düütschland hett sik de Familie in Stockton-on-Tees in’n Noorden vun England daallaten. De industriell prägte Landschop dor weer laterhen Inspiratschoon för Szenen in den Film Blade Runner. Vun 1954 bit 1958 hett Scott an’t West Hartlepool College of Art Grafik-Design un Maleree lehrt un dat Diplom mit Utteken
Robert Henry „Bobby“ Timmons (* 19. Dezember 1935 in Philadelphia, Pennsylvania; † 1. März 1974 in New York City, New York) weer en US-amerikaansch Jazzpianist un Komponist. Timmons hett de Music Academy in Philadelphia besöcht un speel dornah Rhythm and Blues bi den Trenier Twins. 1956 weer he Liddmaat vun Kenny Dorhams Jazz Prophets. He speel denn bi Chet Baker, Sonny Stitt un Maynard Ferguson. Internatschonal bekannt wurr he as Liddmaat in Art Blakeys Jazz Messengers (1958–1959, 1961) un as Komponist vun de Stücken Moanin’ (för Blakey), Dat Dere un This Here (en Hit för Cannonball Adderley). He speel ok mit Cannonball Adderley (1959–60), gung aber denn doch 1960 to Adderleys Enttäuschung to Blakey torüch, un speel mit J. J. Johnson, um denn en eegen Trio to leiten. He weer ok an Plattenupnahmen mit Lee Morgan, Art Farmer, Pepper Adams un Kenny Burrell bedeeligt. Timmons is mit 38 Johren an Leverzirrhose storven. Vun Red Garland övernehm Timmons pianistisch Stilelemente; in sien Phraseeren orienteer he sück während de Souljazzphase tonehmend an Blues- un Gospelpiano un hett so Infloot harrt up Les McCann un Ramsey Lewis. mit Art Blakey: Moanin’ (Blue Note; 1958) Paris Live Olympia 1958 (Fontana, 1958) At The Jazz